# N Á V R H

# Všeobecne záväzné nariadenie Obce Horné Otrokovce

# č. 1/2022

**o určení výšky mesačného príspevku**

**na čiastočnú úhradu výdavkov v materskej škole a**

**mesačného príspevku na čiastočnú úhradu nákladov spojených s činnosťou školského klubu detí, príspevku na čiastočnú úhradu nákladov a príspevku na**

**režijné náklady a podmienky úhrady v školskej jedálni**

**v zriaďovateľskej pôsobnosti Obce Horné Otrokovce**

**platné od 1.9.2022**

Obecné zastupiteľstvo obce Horné Otrokovce podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 28 ods. 5 a 7, § 114 ods. 6 a 7 a § 140 ods. 10 a 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), sa uznieslo na tomto všeobecne záväznom nariadení obce Horné Otrokovce č. 1/2022 o určení výšky mesačného príspevku na čiastočnú úhradu výdavkov v materskej škole, mesačného príspevku na čiastočnú úhradu nákladov spojených s činnosťou školského klubu detí, príspevku na čiastočnú úhradu nákladov a príspevku na režijné náklady a podmienky úhrady v školskej jedálni v zriaďovateľskej pôsobnosti Obce Horné Otrokovce.

# Čl. 1

**Úvodné ustanovenia**

1. Na čiastočnú úhradu výdavkov v materskej škole (ďalej aj ako „MŠ“), školskom klube detí (ďalej aj ako „ŠKD“), školskej jedálni (ďalej aj ako „ŠJ“) v zriaďovateľskej pôsobnosti Obce Horné Otrokovce, prispieva zákonný zástupca dieťaťa alebo žiaka, alebo dospelý mesačným príspevkom (ďalej aj ako len „príspevok“), ktorého výšku určuje Obec Horné Otrokovce ako zriaďovateľ všeobecne záväzným nariadením.
2. Účelom tohto všeobecne záväzného nariadenia (ďalej len „nariadenie“) je určenie výšky mesačného príspevku v jednotlivých druhoch škôl a školských zariadení v zriaďovateľskej pôsobnosti Obce Horné Otrokovce, stanovenie podmienok pre jeho odpustenie a zníženie ako aj stanovenie ďalších postupov a podmienok pre úhradu tohto príspevku.
3. Príspevok je príjmom rozpočtu Obce Horné Otrokovce.

# Čl. 2

**Určenie výšky mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole**

1. Na čiastočnú úhradu výdavkov za pobyt dieťaťa v materskej škole prispieva zákonný zástupca dieťaťa mesačne sumou **15,00 eur** na jedno dieťa.
2. Príspevok v materskej škole sa neuhrádza za dieťa v prípadoch stanovených zákonom.[[1]](#footnote-1)
3. Príspevok v materskej škole je možné odpustiť za dieťa, ktoré[[2]](#footnote-2):
4. má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo zákazu dochádzky do školy nariadeného príslušným lekárom pre deti a dorast a to preukázateľným spôsobom a ak o to písomne požiada zákonný zástupca dieťaťa. Dlhodobé prerušenie dochádzky dieťaťa je povinný jeho zákonný zástupca oznámiť príslušnej materskej škole najneskôr do 5 pracovných dní od vzniku dôvodu na dlhodobé prerušenie dochádzky dieťaťa do materskej školy a predpokladanú dobu trvania jeho neprítomnosti.
5. nedochádzalo do materskej školy v čase letných prázdnin v mesiacoch júl a/alebo august.
6. O odpustení príspevku podľa ods. 3 rozhoduje riaditeľ ZŠ s MŠ na základe predloženej písomnej a odôvodnenej žiadosti zákonného zástupcu dieťaťa a predložených dokumentov preukazujúcich dôvodnosť žiadosti. Žiadosť musí byť doručená príslušnej škole najneskôr do 5 pracovných dní od pominutia dôvodov na odpustenie príspevku.
7. Príspevok v materskej škole je možné znížiť :
8. za obdobie prerušenia prevádzky materskej školy na základe rozhodnutia riaditeľa materskej školy alebo zriaďovateľa (najmä zo závažných technických alebo prevádzkových dôvodov) ,
9. za obdobie prerušenia prevádzky materskej školy na základe rozhodnutia príslušného orgánu v mimoriadnej situácii, v núdzovom stave alebo výnimočnom stave.
10. Riaditeľ materskej školy zníži príspevok vo  výške určenej zriaďovateľom.
11. Príspevok sa uhrádza vopred do 10. dňa v kalendárnom mesiaci.[[3]](#footnote-3)

# Čl. 3

**Určenie výšky mesačného príspevku na čiastočnú úhradu nákladov**

**spojených s činnosťou školského klubu detí**

1. Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne sumou **10,00 eur.**
2. Príspevok v ŠKD sa neuhrádza za dieťa v prípadoch stanovených zákonom.[[4]](#footnote-4)
3. Príspevok v ŠKD je možné odpustiť [[5]](#footnote-5) za dieťa, ktoré má prerušenú dochádzku do ŠKD na viac ako 30 po sebe nasledujúcich kalendárnych dní z dôvodu choroby alebo zákazu dochádzky do školy nariadeného príslušným lekárom pre deti a dorast a to preukázateľným spôsobom a ak o to písomne požiada zákonný zástupca. Dlhodobé prerušenie dochádzky je povinný zákonný zástupca dieťaťa oznámiť príslušnej škole najneskôr do 5 pracovných dní od vzniku dôvodu na dlhodobé prerušenie dochádzky dieťaťa do ŠKD a predpokladanú dobu trvania jeho neprítomnosti.
4. O odpustení príspevku podľa ods. 3 rozhoduje riaditeľ školy na základe predloženej písomnej a odôvodnenej žiadosti zákonného zástupcu dieťaťa a predložených dokumentov preukazujúcich dôvodnosť žiadosti. Žiadosť musí byť doručená príslušnej škole najneskôr do 5 pracovných dní od pominutia dôvodov na odpustenie príspevku.
5. Príspevok v ŠKD je možné znížiť :
6. za obdobie prerušenia prevádzky ŠKD na základe rozhodnutia zriaďovateľa alebo riaditeľa školy (najmä zo závažných technických a prevádzkových dôvodov),
7. za obdobie prerušenia prevádzky ŠKD na základe rozhodnutia príslušného orgánu v mimoriadnej situácii, v núdzovom stave alebo výnimočnom stave.
8. Riaditeľ školy zníži príspevok v pomernej výške určenej zriaďovateľom.
9. Príspevok sa uhrádza vopred do 10. dňa v kalendárnom mesiaci.

# Čl. 4

**Určenie výšky príspevku na čiastočnú úhradu nákladov a výšky príspevku na režijné náklady a podmienky úhrady v školskej jedálni**

1. Školská jedáleň, ktorej zriaďovateľom je Obec Horné Otrokovce, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva aj na úhradu režijných nákladov.
2. Výšku nákladov na nákup potravín podľa vekových kategórií stravníkov určujú finančné pásma na nákup potravín na jedno jedlo. Sú stanovené Ministerstvom školstva, vedy, výskumu a športu Slovenskej republiky.
3. Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a príspevok na čiastočnú úhradu režijných nákladov, je určený za každý stravovací deň nasledovne (sumy sú uvedené v eurách):

|  |  |  |  |  |  |  |  |
| --- | --- | --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo - 2. finančné pásmo** | | | **Spolu náklady na nákup potravín** | **Príspevok ZZ na režijné náklady** | **Dotácia na podporu dieťaťa k stravovacím návykom (hmotná núdza - HN)** | **Platba ZZ za jeden stravovací deň (nákup potravín a príspevok na réžiu)** |
| **Desiata** | **Obed** | **Olovrant** |
| **Základná škola** | | | | | | | |
| **ZŠ s MŠ**  - stravník – žiak prvého stupňa ZŠ | - | 1,15 | - | 1,15 | **0,30** | **0** | **1,45** |
| **ZŠ s MŠ**  - stravník – žiak prvého stupňa ZŠ \* | - | 1,15 | - | 1,15 | **0,30** | **1,30** | **0,15** |
| **ZŠ s MŠ** - stravník – žiak druhého stupňa ZŠ | - | 1,23 | - | 1,23 | **0,30** | **0** | **1,53** |
| **ZŠ s MŠ** - stravník – žiak druhého stupňa ZŠ \* | - | 1,23 | - | 1,23 | **0,30** | **1,30** | **0,23** |
| **ZŠ s MŠ poskytujúca stravu MŠ -** stravník - dieťa MŠ | 0,36 | 0,85 | 0,24 | 1,45 | **0,30** | **0** | **1,75** |
| **ZŠ s MŠ poskytujúca stravu MŠ -** stravník - dieťa MŠ \* | 0,36 | 0,85 | 0,24 | 1,45 | **0,30** | **1,30** | **0,45** |

Pozn. \* = podľa § 4 ods. 3 písm. a) – c) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky

1. Dotácia na podporu výchovy k stravovacím návykom dieťaťa sa poskytuje na dieťa podľa osobitného predpisu[[6]](#footnote-6), a to v sume 1,30 eura za každý deň, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo stravu; za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole. Ak dieťa neodobralo stravu z dôvodu, že zriaďovateľ nezabezpečil diétne jedlo podľa osobitného predpisu dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu.
2. Stanovenú sumu za stravovanie uhrádza zákonný zástupca:
3. dieťaťa materskej školy alebo žiaka základnej školy za odobratú stravu v danom stravovacom dni,
4. za neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni alebo výdajnej školskej jedálni v danom stravovacom dni.
5. Príspevok zákonného zástupcu na režijné náklady určený podľa tohto článku nariadenia je na každý stravovací deň vo výške 0,30 eur.
6. Hodnota jedla pre iné fyzické osoby zahŕňa výšku finančného príspevku podľa zvoleného finančného pásma[[7]](#footnote-7) a skutočnú výšku režijných nákladov.
7. Príspevok v ŠJ a VŠJ sa neuhrádza za dieťa v prípadoch stanovených zákonom.[[8]](#footnote-8)
8. Príspevok podľa tohto článku sa uhrádza najneskôr do 27. dňa mesiaca predchádzajúceho mesiacu, v ktorom sa stravovanie poskytuje.

# Čl. 5

**Spoločné ustanovenia**

1. Platnosť dokladu, ktorý potvrdzuje, že zákonný zástupca dieťaťa/žiaka alebo plnoletý žiak je poberateľom dávky v hmotnej núdzi a príspevku k dávke v hmotnej núdzi alebo jeho priemerný čistý mesačný príjem za posledných šesť mesiacov je najviac vo výške životného minima podľa osobitného predpisu, predloženého v I. polroku školského roka riaditeľovi školy alebo školského zariadenia, končí k 31. januáru daného školského roka.
2. Platnosť dokladu predloženého v II. polroku školského roka riaditeľovi školy alebo školského zariadenia končí k 31. augustu daného školského roka.
3. Zúčtovanie príspevkov uhradených zákonným zástupcom podľa tohto nariadenia vykoná škola alebo školské zariadenie ku koncu školského roka, najneskôr však do 15.09. príslušného roka.

# Čl. 6

**Zrušovacie ustanovenie**

Nadobudnutím účinnosti tohto nariadenia stráca účinnosť a platnosť **Všeobecne záväzné nariadenie obce Horné Otrokovce č. 12/2008** o určení výšky príspevku na čiastočnú úhradu nákladov v materskej škole, v školskom klube detí a v školskej jedálni **v zriaďovateľskej pôsobnosti Obce Horné Otrokovce.**

# Čl. 7

**Záverečné ustanovenia**

* 1. Toto nariadenie bolo schválené na rokovaní obecného zastupiteľstva obce Horné Otrokovce dňa 17.5.2022.

(2) Toto nariadenie nadobúda účinnosť dňom pätnástym dňom od jeho zverejnenia.

Mgr. Eva Kukučková

starostka obce

1. § 28 ods. 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-1)
2. § 28 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-2)
3. § 28 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-3)
4. § 114 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-4)
5. § 114 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-5)
6. § 4 ods. 3 zákona 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov [↑](#footnote-ref-6)
7. § 3 ods. 3 Vyhlášky č. 330/2009 Z. z. o zariadení školského stravovania [↑](#footnote-ref-7)
8. § 140 ods. 11 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-8)